text: মধ্য লন্ডনের ক্যামডেন মার্কেট বিধ্বংসী আগুন !– News18 Bengali
  মধ্য লন্ডনের ক্যামডেন মার্কেট বিধ্বংসী আগুন !
  ফের লন্ডনে আগুন ৷ আজ ভোররাতে মধ্য লন্ডনের ক্যামডেন মার্কেট ভয়াবহ আগুন লাগে ৷
  Updated:Jul 10, 2017 10:07 AM IST
  #লন্ডন: ফের লন্ডনে আগুন ৷ আজ ভোররাতে মধ্য লন্ডনের ক্যামডেন মার্কেট ভয়াবহ আগুন লাগে ৷ ১ হাজারের উপর দোকান ও স্টল রয়েছে এই মার্কেটে ৷ এটি পর্যটকদের অত্যন্ত পছন্দের জায়গা ৷ মুহূর্তের মধ্যে আগুন ছড়িয়ে পড়তে থাকে ৷ একরে পর এক তলা গ্রাস করতে থাকে ভয়াবহ আগুন ৷ খবর পেয়ে ঘটনাস্থলে পৌঁছয় দমকলের ১০টি ইঞ্জিন ৷ আগুন নিয়ন্ত্রণে আনতে ৭০ জন দমকল কর্মী আগুন নেভানোর চেষ্টা চালায় ৷ ঘটনায় হতাহতের কোনও খবর নেই ৷ তবে আগুনে বিপুল ক্ষয়ক্ষতির আশঙ্কা করা হচ্ছে ৷
  আগুন লাগার কারণ এখনও জানা যায়নি ৷ লন্ডন ফায়ার ব্রিগেডের তরফে জানানো হয়, আগুনের জেরে মার্কেটের প্রথম, দ্বিতীয়, তৃতীয় তল ও ছাদ পুড়ে গেছে। আগুন লাগার খবর পেতেই বাসিন্দাদের এলাকাটি এড়িয়ে যাওয়ার কথা বলা হয় ৷
  এর কয়েকদিন আগেই বিধ্বংসী আগুনে পুড়ে যায় পশ্চিম লন্ডনের গ্রেনফেল টাওয়ার। কয়েক ঘণ্টার আগুনে পুড়ে ছাড়খাড় ২৭ তলার এই বহুতল। অগ্নিদগ্ধ হয়ে বেশ কয়েকজনের মৃত্যু হয়েছে। আহত বহু। প্রত্যক্ষদর্শীদের কয়েকজন জানিয়েছেন পাঁচতলায় ফ্রিজ ফেটেই আগুন লাগে বহুতলে ৷ প্রথমে বহুতলের দক্ষিণদিকের একটা ছোট অংশে আগুন লাগে ৷ এরপর আগুন দ্রুত ছড়িয়ে পড়তে থাকে বাকি তলায় ৷ চোখের সামনে দাউ দাউ করে জ্বলতে থাকে গোটা বিল্ডিং ৷